ফিরলেন সি জে পার্কার! ‘বেওয়াচ’এ যোগ দিলেন পামেলা অ্যান্ডারসন। যদিও এবার আর তিনি সি জে পার্কার নন। পামেলার জায়গা নিয়েছেন কেলি রোরবাখ। ৪৮ বছরের পামেলাকে বরং দেখা যাবে অন্য এক বিশেষ চরিত্রে। পামেলার সেই চরিত্রেও নব্বইয়ের দশকের নস্ট্যালজিয়া ভরপুর থাকবে বলেই মনে করছেন ‘বেওয়াচ’ ভক্তেরা। ডোয়েন জনসন ইনস্টাগ্রামে পামেলার সঙ্গে নিজের ছবি পোস্ট করে স্বাগত জানিয়েছেন তাঁকে। ওয়েলকাম নোটে ডোয়েন লিখেছেন, ‘সি জে পার্কারকে একটা গোটা প্রজন্মের কাছে আইকন বানিয়ে তুলেছিলেন যিনি, সেই এভার-গর্জাস পামেলাকে ‘বেওয়াচ’এর টিম’এ স্বাগত। ওঁকে ছাড়া ‘বেওয়াচ’ অসম্পূর্ণ  থেকে যেত’!